proxectonos/corpus_dominio_legal_administrativo_tmp huggingface dataset:
APROBACIÓN INICIAL DO EXPEDIENTE DE NORMALIZACIÓN DE LEIRAS DE SAN RAFAEL
ADMINISTRACIÓN LOCAL — Municipal — Mos (Outros documentos, notificacións e informacións públicas, 10/06/2019)

Aprobado inicialmente mediante acordo adoptado en sesión ordinaria da Xunta de Goberno Local de data 17 de abril de 2019, o expediente de normalización de leiras en solo urbano consolidado de Campo de Eiró (urbanización San Rafael), sométese a información pública polo prazo dun mes, a contar desde o día seguinte ao de publicación do presente anuncio no Boletín Oficial da Provincia. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello http://mos.sedelectronica. gal. Documento asinado electronicamente. A alcaldesa Nidia Mª Arévalo Gómez
EXPOSICIÓN PÚBLICA E COBRANZA DOS PADRÓNS DO IBI E DO IAE 2019
ADMINISTRACIÓN LOCAL — Municipal — Grove, O (Recadación, 30/08/2019)

Logo de seren aprobados mediante Resolución da Alcaldía de data 26/08/2019 os padróns municipais do Imposto de bens inmobles e do imposto de actividades económicas correspondentes ao exercicio 2019, exponse ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza do mencionado padrón será do 2 de setembro ao 4 de novembro de 2019, ámbalas dúas datas incluídas, mediante a orde de domiciliación bancaria ou nas oficinas das entidades colaboradoras (na propia oficina bancaria, nos caixeiros automáticos e a través de sede electrónica do Concello-pasarela de pagos), empregando os recibos que se enviarán ao domicilio declarado do contribuínte por correo ordinario. De non recibir ditos documentos de pago, deberán solicitar un duplicado nas dependencias da Tesourería-Recadación do Concello do Grove. Para os recibos domiciliados o cargos nas contas bancarias efectuarase a partires do día 2 outubro dos correntes. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. Dito procedemento executivo no caso do canon da auga levarase a cabo pola Consellería competente en materia de facenda da Xunta de Galicia. O presente anuncio ten carácter de notificación colectiva, ao abeiro do art.102 da vixente Lei xeral tributaria. Contra o acto de aprobación do padrón poderá interporse un recurso de reposición ante o alcalde-presidente no prazo dun mes, que comezará a contarse desde o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O Alcalde, Jose Cacabelos Rico.
APROBACIÓN INICIAL TRANSFERENCIA DE CRÉDITO Nº 17/2019
ADMINISTRACIÓN LOCAL — Municipal — Arbo (Presupostos e cadros de persoal, 05/04/2019)

O Pleno do Concello de Arbo, en sesión ordinaria celebrada o día 25 de marzo de 2019, acordou a aprobación inicial do expediente de transferencia de créditos entre aplicacións de gastos de distinta área de gasto nº 17/19 que non afectan a baixas e altas de crédito de persoal, sendo o detalle o seguinte: En cumprimento do disposto no artigo 169.1 por remisión do 179.4 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública por o prazo de quince día sa contar dende o seguinte a oda inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido dito prazo non se tivesen presentado alegacións, considerarase aprobado definitivamente dito acordo. En Arbo a 1 de abril de 2019. O Alcalde, Horacio Gil Expósito
PADRÓN AUGA E OUTROS 3º TRIMESTRE 2019
ADMINISTRACIÓN LOCAL — Municipal — Ponteareas (Recadación, 21/10/2019)

Confeccionado o Padrón da Taxa de auga potable, sumidoiros, depuración e canon da auga por Viaqua Gestión Integral de Aguas de Galicia, S. A. U., correspondente ao 3º trimestre do ano 2019 e por un importe total de 413.634,50€ e habendo sido aprobado por Decreto da Alcaldía núm.2019-3382 de data 8 de outubro de 2019 procede expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poda ser examinado polos/as contribuíntes ou interesados no Concello de Ponteareas, en días hábiles durante as horas de 08:00 a 14:00 no Departamento de Rendas, e poidan facer as reclamacións que consideren oportunas, elevándose a definitivo con resolución das mesmas se as houbese. Asúmesmo faise saber que, sen prexuízo das reclamacións que se poidan presentar o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei Xeral tributaria e 69 e seguintes do Regulamento Xeral de Recadación (R. D. 939/2005 de 29 de xullo). Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola Consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004. de 5 de marzo, polo que se aproba o texto refundido da Lei de Facendas locais). De igual modo, a repercusión do canon da auga, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende a súa publicación no BOP. O ALCALDE. DOCUMENTO ASINADO ELECTRÓNICAMENTE.
DELEGACIÓN DE COMPETENCIAS DO ALCALDE NA XUNTA DE GOBERNO LOCAL, E DESIGNACIÓN DOS MEMBROS TITULARES DA XUNTA DE GOBERNO
ADMINISTRACIÓN LOCAL — Municipal — Cuntis (Outros documentos, notificacións e informacións públicas, 22/07/2019)

Con data 02/07/2019 por Decreto de Alcaldía número 651/2019, adoptouse entre outros o seguinte acordo que se trascribe e que se procede á súa publicación para xeral coñecemento: Primeiro.— Designar como membros titulares da Xunta de Goberno Local deste Concello de Cuntis aos seguintes concelleiros e concelleiras: Segundo.— Delegar na Xunta de Goberno Local, as seguintes atribucións da Alcaldía: Así como todas aquelas cuestións puntuais, competencia da Alcaldía, que este desexe someter a estudio, consideración ou resolución da Xunta de Goberno. Terceiro.— Fixar como día para a celebración das sesións ordinarias da Xunta de Goberno Local, os venres, cada quince días, entre as 11.00 horas e as 14.00 horas, se este día cadra inhábil a sesión trasladarase ao día hábil anterior. Cuarto.— A presente delegación de atribucións deixa sen efecto o Decreto de Alcaldía nº 586/2015 de 08 de xullo e as demais resolucións de delegación ditadas con anterioridade e terá efectos a partir do día seguinte ao de esta data, sen prexuízo da súa publicación preceptiva no B. O. P., en cumprimento do artigo 46.1 do R. O. F. e a súa exposición no Taboleiro de Anuncios do Concello para o coñecemento do público en xeral. Quinto.— Dar conta da presente resolución ó Pleno da Corporación municipal na próxima sesión ordinaria que celebre.
IN407A 2019/168-4. SOLICITUDE DE UFD DISTRIBUCIÓN ELECTRICIDAD S. A. DE RETRANQUEO LMTS LOZ805 AO CS CAMPOLONGO–36CY87 (PONTEVEDRA)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 28/10/2019)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expedi ente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente en dereito. Pontevedra, 10 de outubro de 2019. O xefe territorial Ignacio Rial Santomé
CONVOCATORIA PROCESO SELECTIVO DE 1 TÉCNICO/TÉCNICA DE TURISMO
ADMINISTRACIÓN LOCAL — Municipal — Cangas (Persoal, oposicións, 18/12/2019)

A Xunta de Goberno Local do Concello de Cangas de data 02/12/2019 aprobou a convocatoria e as bases dos procesos selectivo para a contratación laboral temporal en réxime de substitución por baixa do posto de 1 técnico/a de Turismo, Categoría: Téc. Medio. Grupo II. Nivel 24. As bases estarán expostas no Taboleiro de Anuncios e na páxina web do concello de Cangas ( www.cangas. gal ). O período de presentación de instancias será de 10 días hábiles a partir do día seguinte ao da publicación deste anuncio. Cangas, a 4 de decembro de 2019. O alcalde, Xosé Manuel Pazos Varela
DH. W36.68146. SOLICITUDE DE SANTIAGO PADÍN FERNÁNDEZ, DE AUTORIZACIÓN OBRAS PARA VIVENDA UNIFAMILIAR NO LUGAR DE SOUTO, SAXAMONDE, REDONDELA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 18/09/2019)

As obras solicitadas consisten na construción de vivenda unifamiliar de planta baixa e máis soto de 283,60 m² de superficie, en parcelas 152, 153 e 154 do polígono 37, en zona de policía e a unha distancia de 6,50 m do leito dun regato innominado, no camiño Rial, parroquia de Cesantes, concello de Redondela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 30 de agosto de 2019. O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN INICIAL MODIFICACIÓN ANEXO SUBVENCIÓNS NOMINATIVAS APROBADO XUNTO CO ORZAMENTO 2019
ADMINISTRACIÓN LOCAL — Municipal — Poio (Outros documentos, notificacións e informacións públicas, 10/05/2019)

Aprobada inicialmente polo Pleno da Corporación, en sesión ordinaria celebrada o día 30 de abril de 2019, a primeira modificación do anexo de subvencións nominativas que figuran no Orzamento deste Concello do ano 2019, e en cumprimento do disposto no artigo 169.1 de do Texto Refundido da Lei Reguladora de Facendas Locais, aprobada por RDL 2/2004, de 5 de marzo, exponse ao público polo prazo de quince dias hábiles, para que durante o citado prazo, poidan formularse as reclamacións e suxestións que consideren oportunas ante o Pleno. A modificación considerarase definitivamente aprobada se durante o citado prazo non se presentan reclamacións; en caso contrario o Pleno disporá dun prazo de un mes para resolvelas. (Asinado dixitalmente a marxe). O alcalde Luciano Sobral Fernández
APROBACIÓN DEFINITIVA DAS BASES E CRITERIOS DE DISTRIBUCIÓN PARA AS SUBVENCIÓNS MUNICIPAIS A ASOCIACIÓNS E ENTIDADES SEN ÁNIMO DE LUCRO
ADMINISTRACIÓN LOCAL — Municipal — Ribadumia (Subvencións e axudas, 25/03/2019)

Resultando aprobadas definitivamente a modificación das “Bases e criterios de distribución para as subvencións municipais a asociacións e entidades sen ánimo de lucro que desenvolvan accións no Concello de Ribadumia”, aprobadas polo Pleno Municipal en sesión de 20 de decembro de 2018, ao non terse presentado ningunha reclamación durante o prazo de exposición pública (BOP nº 15 de 22 de xaneiro de 2019), faise público o texto íntegro das mesmas que é do teor literal seguinte:
LISTA PROVISIONAL DE PERSOAS ASPIRANTES ADMITIDAS E EXCLUIDAS NO PROCESO DE SELECCIÓN DUNHA PRAZA DE OFICIALA OU OFICIAL DE CONTROL E VIXILANCIA, QUENDA PROMOCIÓN INTERNA
ADMINISTRACIÓN LOCAL — Provincial — Deputación Provincial (Persoal, oposicións, 26/04/2019)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base VII da convocatoria publicada no Boletín Oficial da Provincia de Pontevedra (BOPPO) núm.43, de 1 de marzo de 2019, correspondente á convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na oferta de emprego público dos anos 2016/2017/2018, reservadas á quenda de promoción interna, RESOLVO aprobar a lista provisional de persoas aspirantes admitidas e excluídas no proceso de selección dunha praza de oficiala ou oficial de control e vixilancia, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en www.depo.es e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en www.depo.es e no taboleiro de anuncios do Pazo provincial. Pontevedra, 16 de abril de 2019 O Vicesecretario
DEDICACIÓNS EXCLUSIVAS DO CONCELLO DE MOS
ADMINISTRACIÓN LOCAL — Municipal — Mos (Outros documentos, notificacións e informacións públicas, 11/07/2019)

O Pleno do concello de Mos en sesión de data 21.06.2019 adoptou o seguinte: Primeiro.— A determinación dos seguintes cargos en réxime de dedicación exclusiva: Segundo.— En todos os casos procederase a súa alta na Seguridade Social desde o día seguinte da aprobación do presente acordo polo Pleno do Concello de Mos. Terceiro.— Establécese un réxime de dedicación horaria coincidente, en canto ao número total de horas e cando menos, co horario de oficina municipal, se ben distribuíndose de acordo coas necesidades do servizo e peculiaridades do cargo. Cuarto.— Publicar no Taboleiro de Edictos deste Concello e no BOP o presente acordo, en cumprimento do sinalado no artigo 75.5 da Lei 7/1985. Quinto.— Precisar que o nomeamento dun cargo en concreto pola Alcaldía, que supoña unha dedicación exclusiva establecida por este Pleno, deberá de ser expresamente aceptado polo interesado, dando conta ao Pleno na vindeira sesión desa aceptación. Mos, 2 de xullo de 2019 A Alcaldesa, Nidia Mª Arévalo Gómez
EDICTO APROBACIÓN DEFINITIVA ADECUACIÓN DO ARTIGO 4.5 DA ORDENANZA FISCAL Nº 30 Á XURISPRUDENCIA DO T. S. E SENTENZAS FIRMES XULGADOS
ADMINISTRACIÓN LOCAL — Municipal — Vigo (Ordenanzas e Regulamentos, 30/12/2019)

De conformidade cos artigos 17.3 do RDL 2/2004 de 5 de marzo polo que se aproba o Texto Refundido da Lei Reguladora das Facendas Locais e 49 da Lei 7/85 de 2 de abril de bases de réxime local enténdense definitivamente adoptado o acordo de “Adecuación do artigo 4.5 da Ordenanza Fiscal nº 30 das Taxas por Aproveitamento especial ou Utilización privativa do Dominio Público Local á Xurisprudencia do Tribunal Supremo e Sentenzas firmes dos Xulgados do Contencioso-Administrativo de Vigo”, e en consecuencia procédese a súa publicación. Completase no Punto 5, o parágrafo 4, quedando redactado como segue: Non se incluirán neste réxime especial de cuantificación da taxa os servizos de telefonía móbil. As empresas titulares de redes e outras infraestruturas de telecomunicacións tributarán conforme ao epígrafe I.4 do artigo 4.4. Eliminase no Punto 5, parágrafo 5 a seguinte frase: “Non obstante o anterior, as empresas de telecomunicacións só tributarán mediante este réxime de cuantificación se son titulares de redes”, quedando redactado como segue: Este réxime especial de cuantificación aplicarase as empresas a que se refire este epígrafe 5, tanto se son titulares das correspondentes redes a través das que se efectúan as subministracións como se, non sendo titulares de ditas redes, o son de dereitos de uso, acceso ou interconexión ás mesmas.2ª. Esta ordenanza comenza a aplicarse o 1 de xaneiro de 2020, permanecendo en vigor ata a súa modificación ou derrogación expresa. Vigo, decembro de 2019.—Asinan dixitalmente: A Directora de Ingresos. O Concelleiro Delegado de Orzamentos e Facenda.
APROBACIÓN INICIAL DO PROXECTO DE URBANIZACIÓN SR-D "TRIGUEIRIZA"
ADMINISTRACIÓN LOCAL — Municipal — Lalín (Urbanismo e Patrimonio, 05/11/2019)

Aprobado inicialmente o PROXECTO DE URBANIZACIÓN SR-D “Trigueiriza”, DOCUMENTO REFUNDIDO–maio 2016 do PXOM de Lalín (Pontevedra), redactado polo arquitecto Eduardo Barrón del Pozo, documento visado polo COAG con data 18/05/2016, por encargo da empresa AVENIDA DE TRIGUEIRIZA e presentado no rexistro municipal con n.4.386 en data 23/05/2016 (exp.4011/2019), sométese a información pública, polo prazo dun mes, a contar a partir do día seguinte a aquel en que teña lugar a publicación deste anuncio no Boletín Oficial da Provincia (artigo 96 da Lei 2/2016, do 10 de febreiro, do solo de Galicia). O alcalde, P. d.—A concelleira de Urbanismo Decreto da Alcaldía de 25/06/2019 (BOP de 08/07/2019) María Paz Pérez Asorey
APERTURA DO TRÁMITE DE INFORMACIÓN PÚBLICA DE PROXECTO DE NORMALIZACIÓN DE FINCAS
ADMINISTRACIÓN LOCAL — Municipal — Cuntis (Outros documentos, notificacións e informacións públicas, 19/08/2019)

Aprobado inicialmente o Proxecto de Normalización de fincas da Unidade de Normalización, por acordo da Xunta de Goberno Local de data 08/08/2019, co obxecto de regularizar a configuración das parcelas con referencias catastrais: Sométese a información pública por pazo de un mes a contar dende a publicación no Boletín Oficial da Provincia, a fin de que os que puideran verse afectados manifesten o que estimen oportuno. O Alcalde de Cuntis, Alejandro Raul Ogando Totoricaguena. (Asdo. electronicamente)
EXECUCIÓN DE TÍTULOS XUDICIAIS 5/2019, NOTIFICACIÓN A SERVICIOS Y COMPLEMENTOS NAVALES VIGUESES, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 04/03/2019)

Fago saber: Que no procedemento EXECUCIÓN DE TÍTULOS XUDICIAIS 5/19, seguidos a instancia de D. ERNESTO FRANCISCO JULIO CARLOS POYATERO FILLOT fronte á empresa SERVICIOS Y COMPLEMENTOS NAVALES VIGUESES, S. L., ditouse a seguinte resolución, da que se achega un extracto: “AUTO: Maxistrado-Xuíz D. PETKO BESSAFI PORTELA.—Vigo, catorce de xaneiro do dous mil dezanove. ÚNICO: D. JIANBO MOREAU ROMBOLA presentou un escrito no cal solicitaba a execución da ACTA DE CONCILIACIÓN E DECRETO APROBATORIO da data do 23.07.18 fronte a SERVICIOS Y COMPLEMENTOS NAVALES VIGUESES S. L. (Seguen fundamentos de dereito e parte dispositiva). Contra este auto poderá interpoñerse un recurso de reposición ante este órgano xudicial, no prazo de tres días hábiles seguintes á súa notificación. Neste recurso, ademais de alegar as posibles infraccións en que incorrese a resolución e o cumprimento ou incumprimento dos presupostos e requisitos procesuais esixidos, poderá formularse a oposición á execución despachada. Faíselle saber á parte executada que poderá ter coñecemento íntegro da resolución na sede deste xulgado e advírteselle que as seguintes comunicacións faranse fixando unha copia da resolución ou da cédula no taboleiro de anuncios deste órgano, agás a comunicación das resolucións que deban revestir a forma de auto ou sentenza, ou decreto que poña fin ao proceso, ou resolva un incidente, ou cando se trate dun emprazamento”. E para que sirva como notificación na forma legal a SERVICIOS Y COMPLEMENTOS NAVALES VIGUESES, S. L., en paradoiro ignorado, expido este edicto para a súa inserción no Boletín Oficial da provincia de Pontevedra. Vigo, dezanove de febreiro do dous mil dezanove.—O Esteban Roberto Ramon Sergio Butcher Gistas.
PUBLICACIÓN DAS LISTAS DE PERSOAS ADMITIDAS E EXCLUÍDAS NO MARCO DO PROGRAMA “CURSOS DE ESPAÑOL PARA PERSOAS INMIGRANTES PARA A PREPARACIÓN DO DELE A2” PARA O ANO 2019
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 16/05/2019)

Por Resolución presidencial número 2019009060, de 14 de maio de 2019, resólvese: Primeiro.— Aprobar as listas definitivas de persoas admitidas, admitidas en lista de agarda e excluídas para participar en cada un dos Cursos de Español para Persoas Inmigrantes para a Preparación do DELE A2, para o ano 2019, que figuran como anexo a esta resolución. Segundo.— Publicar estas listas definitivas de persoas admitidas, admitidas en lista de agarda e excluídas, xunto coas causas da súa exclusión, na páxina web da Deputación de Pontevedra (www.depo. gal). Pontevedra, 15 de maio de 2019 A deputada delegada, en virtude das competencias delegadas da Presidencia por Resolución núm.2016007829. Digna Rosa Rivas Gómez
MODIFICACIÓN ORDENANZAS PARA 2020
ADMINISTRACIÓN LOCAL — Municipal — Sanxenxo (Ordenanzas e Regulamentos, 09/10/2019)

O Pleno do Concello, en sesión ordinaria celebrada o 30.09.19, adoptou, entre outros, o seguinte acordo: O expediente atópase na intervención xeral para información pública e audiencia ás persoas interesadas, durante o prazo de trinta días hábiles para que podan presentar, no seu caso, reclamacións e suxerencias, de conformidade cos artigos 17 do R. D. L.2/2004 de 5 de marzo polo que se aproba o texto refundido da Lei reguladora das facendas locais e 49 da Lei 7/1985, de Bases de réxime local. Sanxenxo. O alcalde Telmo Martín González
APROBACIÓN DE PREZO PÚBLICO PARA ACTIVIDADE ANDAINAS OUTONO 2019
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 09/10/2019)

APROBACIÓN DE PREZO PÚBLICO PARA A ACTIVIDADE “ANDAINAS DE OUTONO 2019” En cumprimento do disposto no artigo 70.2 da Lei 7/1985, de 2 de Abril, reguladoras das bases do réxime local, faise público o acordo da Xunta de Goberno Local de data 27 de setembro de 2019, polo que se aproban os seguintes prezos públicos pola actividade “Andainas outono 2019”: Documento asinado electronicamente. O alcalde Antonio Lomba Baz
EXPOSICIÓN AO PÚBLICO DO EXPEDIENTE DE MODIFICACIÓN DA ORDENANZA FISCAL REGULADORA DO IMPOSTO SOBRE VEHÍCULOS DE TRACCIÓN MECÁNICA
ADMINISTRACIÓN LOCAL — Municipal — Fornelos de Montes (Ordenanzas e Regulamentos, 07/11/2019)

O Pleno do Concello de Fornelos de Montes, en sesión de data 31 de outubro de 2019, acordou aprobar, con carácter provisional, a modificación da Ordenanza fiscal do Imposto sobre vehículos de tracción mecánica. Queda exposto nas oficinas municipais o expediente tramitado para os efectos, durante o prazo de 30 días hábiles, contados a partir da publicación deste anuncio no Boletín Oficial da provincia, dentro dos cales os interesados poderán examinar o expedientes e presentar as reclamacións que estimen oportunas. De non presentarse reclamacións, entenderase o acordo elevado a definitivo. Fornelos de Montes, 31 de outubro de 2019 O ALCALDE Emiliano Lage Rodríguez
APROBACIÓN PREZO PÚBLICO DE EXCURSIÓN CULTURAL
ADMINISTRACIÓN LOCAL — Municipal — Pazos de Borbén (Outros documentos, notificacións e informacións públicas, 13/08/2019)

A Xunta de Goberno Local na súa sesión ordinaria celebrada o día 26/07/2019, de acordo coa delegación conferida polo Pleno da Corporación na Ordenanza reguladora do prezo público pola impartición de cursos, ludoteca, viaxes culturais e/ou deportivas, campamentos xuvenís e outras actividades de natureza deportiva e/ou social do Concello de Pazos de Borbén (BOP nº 126, do 4 de xullo de 2016) acordou o establecemento do prezo pública da seguinte actividade: Excursión cultural a San Andrés de Teixido prevista 28/09/2019: 33,00 €/persoa (nº mínimo de persoas inscritas para a realización da excursión: 40). En Pazos de Borbén, o 6 de agosto de 2019 O Alcalde DOCUMENTO ASINADO POR VÍA ELECTRÓNICA AO MARXE
APROBACIÓN DEFINITIVA EXPEDIENTE DE MODIFICACIÓN DE CRÉDITOS NÚMERO 2/2019
ADMINISTRACIÓN LOCAL — Provincial — Deputación Provincial (Presupostos e cadros de persoal, 10/06/2019)

O Pleno da Deputación Provincial de Pontevedra na sesión extraordinaria que tivo lugar o día 30 de abril de 2019, aprobou inicialmente o expediente de modificación de créditos número 02/2019, por un importe total de 1.684.312,99 euros. De conformidade co disposto nos artigos 169 e 177.2 do Real Decreto Lexislativo 2/2004 de 5 de marzo polo que se aproba o Texto Refundido da Lei Reguladora das Facendas Locais, e nos artigos 20 e 38 do R. D. 500/1990 de 20 de abril, o expediente foi exposto ó público durante un prazo de quince días hábiles no que os interesados puideron examinalo e presentar reclamacións o mesmo. Rematado o prazo de exposición pública, non se presentaron reclamacións contra a devandita modificación do orzamento da Deputación de Pontevedra, polo que esta considérase definitivamente aprobada. Faise público que, unha vez realizada esta modificación, o orzamento da Deputación de Pontevedra para o exercicio 2019 presenta a seguinte distribución por capítulos: Capítulo DESCRICIÓN € 1 GASTOS DE PERSOAL 46.367.755,61 2 GASTOS EN BENS CORRENTES E SERVIZOS 39.457.311,70 3 GASTOS FINANCEIROS 170.627,00 4 TRANSFERENCIAS CORRENTES 49.510.232,56 5 GASTOS IMPREVISTOS 1.000.000,00 6 INVERSIÓNS REAIS 44.043.818,70 7 TRANSFERENCIAS DE CAPITAL 139.747.651,14 8 ACTIVOS FINANCEIROS 2.692.054,91 9 PASIVOS FINANCEIROS 4.629.775,00 Total GASTOS … … … 327.619.226,62 Capítulo DESCRICIÓN € 1 IMPOSTOS DIRECTOS 12.783.136,00 2 IMPOSTOS INDIRECTOS 12.747.661,00 3 TAXAS, PREZOS PÚBLICOS E OUTROS INGRESOS 10.653.704,00 4 TRANSFERENCIAS CORRENTES 122.932.274,78 5 INGRESOS PATRIMONIAIS 510.150,00 6 ENAXENACIÓN DE INVERSIÓNS REAIS 700.500,00 7 TRANSFERENCIAS DE CAPITAL 4.503.306,81 8 ACTIVOS FINANCEIROS 162.788.494,03 Total INGRESOS … … … 327.619.226,62 De conformidade co establecido nos artigos 5.4 e 8 da Lei 19/2013, de 9 de decembro, de transparencia, acceso á información pública e bo goberno, publicaranse na páxina web “ www.depo. gal ” a correspondente documentación do expediente de modificación de créditos número 2/2019. Contra este acordo de aprobación definitiva do expediente de modificación de créditos número 2/2019, poderá interporse recurso contencioso-administrativo ante a Sala do contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, de 13 de xullo, Reguladora da Xurisdición Contencioso-Administrativa), e todo iso sen prexuízo de que se poida utilizar calquera outro recurso que estime conveniente e sexa conforme a Dereito. Pontevedra, a 5 de xuño de 2019. O deputado delegado O secretario (Delegación efectuada por R. P. nº 2016007829 de data 25-04-2016) Carlos López Font Carlos Cuadrado Romay
RÉXIME RETRIBUTIVO, DEDICACIÓNS E ASISTENCIAS MEMBROS DA CORPORACIÓN
ADMINISTRACIÓN LOCAL — Municipal — Rosal, O (Outros documentos, notificacións e informacións públicas, 08/07/2019)

O Pleno da Corporación, en sesión extraordinaria organizativa celebrada o 25 de xuño de 2019 acordou aprobar o réxime retributivo e de dedicacións exclusivas e parciais, indemnización e dietas do resto de Concelleiros/as e achegas a grupos do Concello do Rosal. De conformidade co establecido no artigo 75.5 da Lei 7/1985, de 2 de abril, reguladora das bases do réxime local, faise público, quedando o citado réxime como segue: A alcaldesa Ánxela Fernández Callís
COBRANZA DE PADRÓN DO IVTM DO CONCELLO DE VILAGARCÍA, EXERCICIO 2019
ADMINISTRACIÓN LOCAL — Municipal — Vilagarcía de Arousa (Recadación, 07/03/2019)

Aprobado pola Xunta de Goberno Local de data 18 de febreiro de 2019 o Padrón Fiscal do Imposto sobre Vehículos de Tracción Mecánica, exercicio 2019, exponse ó público na Oficina de Rendas e no taboleiro de edictos deste Concello, para efectuar a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria. A exposición pública farase por un prazo de 20 días hábiles, que empezarán a contar dende o día seguinte ó da inserción deste edicto no Boletín Oficial da Provincia. Durante o mesmo os interesados poderán interpor os seguintes recursos: 1.—Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa.2.—Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose.3.—Poderá interporse calquera outro recurso que ós interesados lles conveña. Aos efectos da regulamentaria notificación colectiva, e de conformidade co disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, ponse en coñecemento de tódolos contribuíntes afectados que o prazo de cobranza do padrón fiscal do Imposto sobre Vehículos de Tracción Mecánica, exercicio 2019, será o seguinte: a) Período de cobro: Dende o día 18 de marzo de 2019 ata o 20 de maio de 2019, ambos inclusive. Para aqueles recibos que estén domiciliados, o cargo en conta farase o día 2 de maio. b) Horario e lugar de cobro: Nas entidades financieiras colaboradoras, no horario de caixa, co documento ou carta de pago que será expedido nas oficinas da Recadación Municipal, de 9:00 a 14:00 horas. c) Domiciliación: Os contribuíntes poderán efectuar o pago a través dunha entidade bancaria. Para elo dirixirán comunicación ó órgano recadatorio correspondente alo menos dous meses antes do comenzo do período recadatorio. Noutro caso, surtirán efectos a partir do período seguinte. d) Advertencia: Transcurrido o prazo de ingreso, as débedas serán esixidas polo procedimento de constrinximento e se devengarán os correspondentes recargos do período executivo, xuros de demora e, no seu caso, as costas que se produzan. Vilagarcía de Arousa, 20 de febreiro de 2019. O ALCALDE PRESIDENTE Asdo/Alberto Varela Paz
NOMEAMENTO TENENTES DE ALCALDE
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 01/07/2019)

De conformidade co disposto no artigo 23. da Lei 7/1985, de 2 de abril, Reguladora das Bases do Réxime Local e os artigos 46-1 do Regulamento de Organización, Funcionamento e Réxime Xurídico das Entidades locais do 28 de novembro de 1986, e 62 e 63 da Lei 5/1997, do 22 de xullo, da Administración Local de Galicia, aos tenentes de alcalde, como tales, correspóndelles substituír á Alcaldía e pola orde do seu nomeamento, nos casos de vacante, ausencia, enfermidade sendo libremente designados e removidos polo Alcalde de entre os membros da Xunta de Goberno Local. Constituída a Xunta de Goberno Local e sendo precisa a designación de Tenentes de Alcalde de entre os seus compoñentes, segundo establece o artigo 21.2 e 23 da Lei 7/1985, de 2 de abril, reguladora das bases do Réxime local 7/1985, RESOLVO: Primeiro: Nomear Tenente de Alcalde ós/as Concelleiros/as: 1º Tenente de Alcalde: Dona Tania García Sanmartín 2º Tenente de Alcalde: D. Argimiro Serén Mera Segundo: Da presente resolución darase conta ó Pleno na primeira sesión que se celebre, notificándose ademais, persoalmente ós/as designados/as, e publicarase no Boletín Oficial da Provincia e na sede electrónica municipal: http//sede. vilagarcia. gal, sen prexuízo da súa efectividade desde o día seguinte da presente resolución. Vilagarcía de Arousa, a 20 de xuño de 2019 O ALCALDE-PRESIDENTE Alberto Varela Paz Sinatura dixitalizada
DECRETO DELEGACIÓNS DE ALCALDÍA EN XUNTA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 19/08/2019)

De conformidade co disposto no artigo 43 do Real Decreto 2568/1986 e artigo 61 da Lei 5/1997 de Administración Local de Galicia, o Alcalde poderá delegar as súas atribucións, salvo as referidas nos artigos 21.3 e 71 da Lei 7/1985 a favor da Xunta de Goberno Local, en canto órgano colegiado. As delegacións realzaranse mediante Decreto de Alcaldía con dación de conta ao Pleno na primeira sesión que se celebre e publicación no Boletín Oficial da Provincia, ao abeiro do disposto nos artigos 44 e 45 do RD 2568/1986. Así mesmo terase en conta que é atribución propia e indelegable da Xunta de Goberno Local a asistencia permanente ao Alcalde no exercicio das súas atribucións. A tal fin será informada de todas as decisións do Alcalde. Esta información terá carácter previo á adopción da decisión sempre que a importancia do asunto así o requira. Á vista do exposto, PRIMEIRO.—Delegar na Xunta de Goberno Local as seguintes atribucións: 1º.—Toma de razón dos actos de contido urbanístico ditados pola alcaldía no relativo a declaracións e comunicacións previas de obra, inicio de actividade, cambio de titularidade e similares así como a concesión de licenzas e autorizacións urbanísticas.2º.—A aprobación de instrumentos de planeamento de desenvolvemento do planeamento xeral non expresamente atribuídas ó Pleno, así como a dos instrumentos de xestión urbanística e dos proxectos de urbanización. SEGUNDO.—Da presente resolución darase conta ó Pleno na primeira sesión que celebre, e publicarase no Boletín Oficial da provincia, sen prexuízo de súa efectividade dende o día seguinte ó da presente resolución. O Alcalde, Asdo. Andrés Díaz Sobral
APROBACIÓN DEFINITIVA DO ORZAMENTO MUNICIPAL PARA O 2019
ADMINISTRACIÓN LOCAL — Municipal — Caldas de Reis (Presupostos e cadros de persoal, 05/04/2019)

O Pleno da Corporación, na sesión ordinaria de data 1 de abril de 2019, aprobou definitivamente o Orzamento Municipal para o exercicio económico 2019, coas Bases de Execución do Orzamento e delegacións contidas nas mesma, Anexo de Investimentos, Cadro de Persoal, Cadros de Retribucións do persoal funcionario, do persoal laboral e do eventual, cargos a desempeñar con dedicación, retribucións dos cargos con dedicación, a asignación de dotación económica aos Grupos Políticos, subvencións nominativas; dando cumprimento ao artigo 169.3 do R. D. Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, en concordancia co artigo 20 do R. D. 500/1990, do 20 de abril, faise público resumido por capítulos: O orzamento entenderase aprobado con efectos 1 de xaneiro de 2019 e os créditos nel incluídos terán a consideración de créditos iniciais. De conformidade co disposto no artigo 127 do Real decreto 781/1986 faise público o cadro de persoal deste Concello: Ao abeiro do disposto no artigo 75.5 da Lei 7/1985, Reguladora das Bases do Réxime Local, fanse publicas as retribucións dos cargos con dedicación, indemnizacións e asistencias: As asistencias ás sesións plenarias, de Xunta de Goberno e Comisións son as seguintes: No que respecta ás dietas, as correspondentes ó Sr. Presidente e demais membros da Corporación, por traslado fora da localidade, se satisfarán da mesma forma que a establecida pola lexislación do estado para o grupo 2 (real decreto 462/2002 de 24 de maio BOE Nº 129). Os gastos de locomoción que se produzan como consecuencia de desprazamentos por comisión de servizos ou xestións oficiais dispostos pola Corporación, polo seu Presidente ou por outros órganos competentes, serán aboados previa presentación dos correspondentes xustificantes. No caso da utilización do vehículo propio, faranse efectivas respecto dos membros da Corporación, a razón de 0,25 euros por Km recorrido. De conformidade co disposto no artigo 171.1. do Real Decreto Lexislativo 2/2004, contar a aprobación definitiva do orzamento poderase interpoñer directamente recurso contencioso – administrativo, na forma e prazos que establecen as normas de dita xurisdición. Documento datado e asinado dixitalmente en Caldas de Reis polo Sr. Gema Larpa Lertora.
EXPOSICIÓN PÚBLICA DOS ESTATUTOS QUE REGULAN A COMUNIDADE DE AUGAS DE GAXÍN-CABANAS
SECCIÓN NON OFICIAL —  — Comunidade de Augas de Cabanas e Gaxín (Outros documentos, notificacións e informacións públicas, 13/03/2019)

Dna. Rocio Paloma Cadiz Gil de Biedma, con D. N. I.76.933.664- K, veciña de Gaxín, parroquia de Forcarei, do Concello de Forcarei (Pontevedra), actuando como Presidente da Comunidade de Usuarios de Gaxín-Cabanas, pola presente comunico a tódalas persoas interesadas, que as Ordenanzas e Regulamentos da Comunidade, que foron aprobadas na asemblea do día 2 de Marzo de 2019 atópanse depositados e expostos ao público na Secretaría das oficinas do Concello de Forcarei, durante o prazo de trinta (30) días, a contar deste anuncio no “BOPPO”, para que poidan ser examinados e prestar as alegacións que estimen oportunas.
APROBACIÓN ORDENANZA FISCAL DA TAXA POLO SERVIZO DE RECOLLIDA DE RESIDUOS URBANOS, TRATAMENTO E ELIMINACIÓN E PUNTO LIMPO
ADMINISTRACIÓN LOCAL — Municipal — Meaño (Ordenanzas e Regulamentos, 10/12/2019)

Aprobado inicialmente polo Pleno da Corporación, en sesión ordinaria de data 27 de setembro de 2019, a modificación da Ordenanza Fiscal Reguladora da Taxa polo servizo de recollida de residuos sólidos urbanos, tratamento e eliminación e punto limpo e elevado a definitivo ao non presentarse reclamación contra o mesmo no período de exposición pública, dando cumprimento ó art.17.4 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, faise público o texto íntegro da devandita modificación: “Modifica-lo anexo-tarifa da taxa POLO SERVIZO DE RECOLLIDA DE RESIDUOS SÓLIDOS URBANOS, TRATAMENTO E ELIMINACIÓN E PUNTO LIMPO, co establecemento de bonificacións ás tarifas vixentes, quedando como segue: Sobre as tarifas vixentes aplicaranse as seguintes bonificacións: A presente modificación que afecta ao anexo da tarifa da Ordenanza Fiscal Reguladora desta taxa, aprobada polo Pleno da Corporación en sesión de data 27 de setembro de 2019, entrará en vigor o día seguinte da publicación do seu texto íntegro no Boletín Oficial da Provincia e será de aplicación a partir do 1 de xaneiro de 2020, permanecendo en vigor ata a súa modificación ou derrogación expresa.” Contra este acordo poderá interpoñerse Recurso Contencioso-administrativo a partir desta publicación no BOP na forma e prazos que establecen as normas reguladoras da devandita xurisdición. En Meaño, documento asinado e datado dixitalmente ao marxe. O alcalde Carlos Vieítez Fernández
BASES PARA A CONCESIÓN DE AXUDAS Á DINAMIZACIÓN DO COMERCIO E TURISMO.
ADMINISTRACIÓN LOCAL — Municipal — Grove, O (Subvencións e axudas, 21/05/2019)

O Concello do Grove convoca subvencións para actividades de dinamización e promoción comercial, de hostalería e turismo. Aprobadas as bases na XGL o 6 de maio de 2019, poden consultarse na páxina web municipal www.concellodogrove.es ou no taboleiro de anuncios do Edificio Administrativo (rúa Alcalde Xacobe Barral 3, planta baixa). O prazo para a presentación de solicitudes será de 1 mes a contar dende o día seguinte á publicación deste anuncio. Jose A. Cacabelos Rico Alcalde do Grove
EXPOSICIÓN PÚBLICA DO ACORDO DE APROBACIÓN INICIAL DO EXPEDIENTE DE MODIFICACIÓN DE CRÉDITOS NÚMERO 3/2019
ADMINISTRACIÓN LOCAL — Provincial — Deputación Provincial (Presupostos e cadros de persoal, 02/08/2019)

O Pleno da Deputación Provincial de Pontevedra na sesión ordinaria que tivo lugar o día 26 de xullo de 2019, aprobou inicialmente o expediente de modificación de créditos número 3/2019, por un importe total a efectos de variacións por capítulos de 259.205,09 euros. Este expediente inclúe créditos extraordinarios en varias aplicacións por importe total de 349.631,98 euros, suplementos de créditos por importe de 320.000,00 euros e baixas por anulación por importe total de 410.426,89 euros. De conformidade co establecido no artigo 177, en relación co artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais (TRLHL), dito expediente queda exposto ó público no Servizo de Contratación, Facenda e Patrimonio da Deputación Provincial de Pontevedra por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do TRLHL. Así mesmo durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” as correspondentes memorias xustificativas e informes do expediente de modificación de créditos número 3/2019. O que se fai público para xeral coñecemento e efectos. Pontevedra, 30 de xullo de 2019.—O deputado delegado área de Réxime Interior, Economía, Facenda, Novas Tecnoloxías e Oral (Delegación efectuada por R. P. nº 2019012988 de data 15-07-2019), Carlos López Font.—O Secretario, Carlos Cuadrado Romay.
PADRÓN DE TAXA AUGA E SUMIDOIROS 2º TRIMESTRE 2019
ADMINISTRACIÓN LOCAL — Municipal — Mondariz-Balneario (Recadación, 24/07/2019)

Configurado pola empresa concesionaria do servizo de subministración domiciliaria de auga potable e saneamento, o Padrón das taxas polos servizos de subministración de auga, canon da auga e coeficiente de verteduras e saneamento, correspondente o 2º trimestre de 2019 (abril-maio-xuño 2019), o citado Padrón estará a disposición do publico durante 15 días, a contar dende a data de publicación do presente anuncio no BOP, na Oficina de ESPINA & DELFÍN, S. L. sita na rúa Isidoro Enes, nº 27 – baixo, en horario de 9:00 a 13:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o Padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do Padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L., abertas ao público de 9:00 a 13:00 horas, de luns a venres. Transcorrido o período voluntario de pago establecido, ata 01 de outubro do 2019, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Mondariz Balneario a,11 de xullo de 2019. O ALCALDE
QUINTO PROGRAMA PARA ARROMBAR MEDIANEIRAS E OUTROS ELEMENTOS VERTICAIS CON INCIDENCIA SOBRE A VÍA PÚBLICA, E DEMAIS ESPAZOS LIBRES QUE CONFORMAN A PAISAXE URBANA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 16/01/2019)

Por Resolución desta Alcaldía de data 19 de xuño de 2015 levouse a cabo a estruturación das áreas executivas e/ou materiais dirixidas polos sres./sras. Concelleiros/as do goberno municipal, e a conseguinte atribución xenérica de competencias. En virtude de dita resolución foi creada entre outras á Area de Patrimonio Histórico atribuíndose á súa titular a dirección/ xestión, organización/planificación e coordinación da actuación na área a fin de acadar os obxectivos previstos. Existindo unha serie de proxectos que, pola súa natureza e o seu carácter transversal, requiren dunha delegación especial de conformidade co sinalado no artigo 43.5. a) do Regulamento de organización, funcionamento e réxime xurídico das entidades locais, RD 2568/1986, de 28 de novembro, polo que se aproba o Regulamento de Organización, Funcionamento, Réxime Xurídico e Funcionamento das Entidades Locáis, esta Alcaldía-Presidencia en exercicio da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía ex artigo 12.4 da Lei 7/1985, do 2 de abril, Reguladora das Bases do Réxime Local, a seguinte Primeiro.- Delegar na Concelleira Delegada da Área de Patrimonio Histórico Dna. Mª del Carmen Silva Rego, tódalas atribucións precisas para a dirección técnica e política, xestión, seguimento, tramitación e execución das actividades artístico-culturais do QUINTO programa para arrombar medianeiras e outros elementos verticais con incidencia sobre a vía pública, e demais espazos libres que conforman a paisaxe urbana, así como a posibilidade de utilización dos seguintes créditos do orzamento do ano 2019, a través do servizo de Patrimonio Histórico: Segundo.- Esta delegación enténdese sen prexuízo da modificación que sobre os créditos orzamentarios inicialmente previstos ou outras cuestións dos mesmos puidera efectuarse para garantir a correcta execución dos proxectos. Terceiro.- Esta delegación de atribucións. de conformidade co sinalado no artigo 44 do Real Decreto 2568/1986, de 28 de novembro, terá efecto dende o día seguinte ao da data desta Resolución, sen prexuízo da súa publicación no Boletín Oficial da Provincia, rexéndose pola normativa de aplicación. Cuarto.- Dar conta ao Pleno da Corporación na primeira sesión que realice para o seu coñecemento. Quinto.- Ordenar a súa publicación na rede Intranet ó obxecto do seu coñecemento polas distintas dependencias e unidades administrativas. En Vigo, na data da sinatura dixital. A xefa do Servizo de Patrimonio Histórico Silvana Merce Escalero Banque De conformidade coa mesma. En Vigo, na data da sinatura dixital. O alcalde-presidente Dou fe, a secretaria do Goberno Local Abel Caballero Álvarez Concepción Campos Acuña